
A V I Z


asupra proiectului de Lege pentru aprobarea Ordonanţei Guvernului nr.51/1998 privind îmbunătăţirea sistemului de finanţare a programelor  şi proiectelor culturale.





		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu proiectul de Lege pentru aprobarea Ordonanţei Guvernului nr.51/1998 privind îmbunătăţirea sistemului de finanţare a programelor şi proiectelor culturale, trimis cu adresa nr.213 din  2 septembrie 1998, înregistrată sub nr.548/XVIII/11 din 2 septembrie 1998.


		Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus, în şedinţa din  9 septembrie 1998.


		În urma dezbaterilor, constatând că proiectul de lege nu contravine prevederilor constituţionale, membrii comisiei au hotărât, cu majoritate de voturi să îl avizeze favorabil.


		În raport de obiectul şi conţinutul său, proiectul de lege face parte din categoria legilor ordinare.

